kardosdrur/scandi-wiki huggingface dataset:
ASOS

Asos.com (/ˈeɪsɒs/ ei-soss) er en britisk online webshop med mode og skønhed. Siden er primært rettet mod unge og sælger over 850 brands og sin egen kollektion af tøj og accessories. ASOS er en af verdens største online butikker indenfor sit segment, og i august 2015 havde firmaet ASOS PLC med hovedkontor i Camden Town nettoværdier for 237.3 millioner britiske pund.

Asos.com sælger dametøj, herretøj, sko, accessories, smykker og skønhedsprodukter: over 80.000 forskellige varer. ASOS har hjemmesider for Storbritannien, Australien, USA, Frankrig, Tyskland, Spanien, Rusland, Italien og Kina, og derudover sender de til over 140 lande fra depoter i Storbritannien, USA, Europa og Kina. I hoveddepotet i Barnsley i South Yorkshire er der 3.000 ansatte.

Den danske rigmand bag Bestseller koncernen, Anders Holch Povlsen, ejer 27,6% af aktierne i ASOS; de er værdisat til ca. 2.5mia danske kroner.

Sponsoraftaler 
Asos.com sponsorede i 2014-sæsonen McLarens Formel 1 hold.

Eksterne henvisninger 
 Official website 

Tøjmærker
Etableret i 2000
Nettøjbutikker
Beklædningsvirksomheder fra Storbritannien
Aktieselskabet af 1.8.2007
Detailvirksomheder fra Storbritannien
Parc national des Cévennes

Parc national des Cévennes eller Nationalpark Cévennes er en af Frankrigs ti nationalparker, der samtidig er verdensarvsområde (2011) og biosfærereservat (1985). Den ligger i den sydlige del af landet i bjergområdet Cévennes regionen Occitanie.

Parkens forvaltning ligger i byen Florac, og den omfatter hovedsageligt områder i Departementerne Lozère og Gard samt mindre dele i Ardèche og Aveyron. Nationalparken har et kerneareal på 937 km², men sammen med perifere zoner et samlet areal på 3.213 km². Den blev oprettet i 1970, og har omkring 800.000 besøgende om året.

Geografi 
Parken omfater adskillige bjerge og plateauer, including: Mont Lozère, Mont Aigoual, Causse Méjean. Mont Lozère er den højeste top i området og er 1.699 meter over havet.

Eksterne kilder og henvisninger 

 Officiel website

Nationalparker i Frankrig
Provence-Alpes-Côte d'Azur
Ichijinsha

Ichijinsha (japansk: 株式会社一迅社 Kabushiki-gaisha Ichijinsha) er en japansk forlagsvirksomhed, der især udgiver manga i form af magasiner og bøger.

Virksomheden blev dannet i august 1992 under navnet Studio DNA med målet at udgive shōnen-manga. I januar 1998 blev Studio DNA et såkaldt "kabushiki gaisha" (aktieselskab) og skiftede fokus fra at være et rent redigeringsfirma til at blive en egentlig forlagsvirksomhed. I december 2001 blev der oprettet et nyt forlag under navnet Issaisha, som begyndte at udgive shōjo-mangaserien Monthly Comic Zero Sum. I marts 2005 gik Studio DNA og Issaisha sammen i det firma, der nu er Ichijinsha. I oktober 2016 blev Ichijinsha opkøbt af Kodansha.

Magasiner 
 Febri (tidligere Chara☆Mel)
 Comic Rex
 Monthly Comic Zero Sum
 Comic Yuri Hime
 Manga 4-koma Palette
 Firebillede tegneseriebladet  begyndte som en speciel udgave af Comic Rex.

Tidligere udgivelser 
 Comic Yuri Hime S
 Waai!
 Blandt andet Himegoto

Andre udgivelser 
 Vampire Doll
 Haru Natsu Aki Fuyu
 Josou Shounen Anthology Comic
 Kisses, Sighs, and Cherry Blossom Pink (første bind)

Eksterne henvisninger 
 Officiel hjemmeside 

Forlag fra Japan
Etableret i 1992
Weekly Shonen Jump

Weekly Shōnen Jump (週刊少年ジャンプ, Shūkan Shōnen Janpu?)
er et ugentlig shonen manga antologi udgivet i Japan af Shueisha i Jump magasin serien. Det er det bedst sælgende manga magasin, , samt et af de længste; den første udgave blev udgivet d. 2 juli, 1968. Manga-serien i bladet er rettet mod unge mandlige læsere og har tendens til at bestå af en lang række action - scener og en rimelig mængde af komedie. Kapitel i serien, der kører i den Ugentlige Shōnen Jump er indsamlet og offentliggjort i tankōbon bind under "Jump Comics".

I midten af 1980'erne til midten af 1990'erne repræsenterer en æra, hvor magasinets omsætning var på sit højeste (6.53 mio.), som er kendt som "Golden Age of Jump". Men siden da har oplevet en drastisk tilbagegang og havde en omsætning på 2,4 millioner eksemplarer i begyndelsen af 2015.

Weekly Shōnen Jump har to søster magasiner kaldet JUMP SQ og Saikyō Jump. Bladet har også haft flere internationale samarbejdspartnere, herunder den nuværende nordamerikanske Weekly Shonen Jump.

Historie 
Weekly Shōnen Jump blev lanceret af Shueisha d. 2 juli 1968 for at konkurrere med de allerede succesfulde Weekly Shōnen Magasin og Weekly Shonen Sunday. Weekly Shōnen Jump's søster offentliggørelse var et manga-magasin kaldet Shōnen Book, som oprindeligt var en mandlig udgave af shōjo manga antologien Shōjo Book. Men Weekly Shōnen Jump blev oprindeligt kaldt Shōnen Jump, da det oprindeligt var et semi-weekly magasin. 

På grund af Jordskælvet ved Sendai i 2011, blev issue 15 af 2011 forsinket i nogle områder af Japan. Til gengæld har Shueisha offentliggjort de serier, som indgår i dette issue, gratis, på sin hjemmeside fra 23 Marts til 27 April.

Manga
Ole Askman

Ole Askman (født 1. december 1939) er en dansk filminstruktør, -klipper og -lydmand med mere. Som instruktør har han især holdt sig til dokumentarfilm om hverdagslivet med blandt andet den 5 minutter lange debutfilm Capriccio (1968) om en københavnsk færdselsbetjent samt Barbut (1994) om en barber, samt oplysende film eller debatfilm som At ryge (1977).

Askman var oprindeligt uddannet elektrotekniker i 1962, men begyndte allerede i 1963 at lave lyd til film i både Danmark og udlandet. Den første var Med Tronfølgeren i Østen. Han har lavet lyd til to spillefilm (Når enden er go' (1964) og Måske i morgen (1964)) og medvirket som klipper på en enkelt spillefilm (Kassen stemmer (1976)).

Eksterne henvisninger 
 

Filminstruktører fra Danmark
Filmklippere fra Danmark
Alan Lee

Alan Lee kan henvise til:

 Alan Lee (illustrator) (født 1947) – britisk bogillustrator og filmkonceptdesigner
 Alan Lee (fodboldspiller) (født 1978) – irsk fodboldspiller
 Alan David Lee – australsk skuespiller
Jean Eric Von Baden

Jean Eric Von Baden (født 1976 i København), er en dansk DJ, Eventmager, Promoter, Booker og Konceptudvikler, der især i 00'erne var et særdeles kendt ansigt i Københavns natteliv.

Jean voksede op i et hårdt alkoholiseret miljø, hvor faren døde, da han var seks, og moren døde, da han var 14 år. Allerede dengang hørte han Kim Schumacher og drømte sig ind i en anden verden i nattelivet.

Karrieren startede i 90'erne på diskotek X-ray i København som gogodanser, hvor han skabte sit første alter ego, figuren Happy Space Boy. Derefter lånte han 30.000 kroner af nogle af sine gangstervenner, og fik stablet sit første arrangement på benene. Tropical Love Groove hed festen, og gæstefordelingen af rige mennesker, homoseksuelle, kreative, unge, jetset og voyeurs krydret med DJ's og perfomance blev en kæmpe succes, og har været opskriften på alle Jeans events lige siden.

Det hele toppede med et medejerskab af den legendariske natklub NASA i Boltens Gård i København, der i 00'erne var omdrejningspunktet for det københavnske jetset, med prominente gæster som Kronprins Frederik, Puff Daddy, Robbie Williams og Prince.

Jean von Badens legendestatus i nattelivet har inspireret flere kunstnere til at lade ham indgå i deres egne udgivelser - blandt andet i Morten Vammens dokumentarserie Vinderne, i filmen Øjet i Natten af samme samt i rapperen Jokerens sang JunkieGøglerCirkusliv fra albummet Den Tørstige Digter, hvor man hører verset: "...Det hedder natklub, bøssebar, værtshus / i en stærk rus / aldrig på lavt blus / for jeg fester ligesom Jean von Baden / det' os der har den..." Derudover var Jean en af de første danskere der fik en decideret facebook fanside uden at være decideret kendis.

Udgiver i dag musik med producer og dj-partner ’Mashti’ Nordheim.

Dannede desuden tidligere par med James Bond-pigen Cecilie Thomsen.

Udgivelser 
 Man of Trouble (2013)
 Hold U Back (2014)
 Ethnology (2016)

Events 
 Fruit
 Spy
 Club Lækker
 DJ for Kongehuset
 Copenhagen Fashion Week

Kilder 
http://www.b.dk/livsstil/festkonge-paa-flugt-fra-sig-selv

http://www.euroman.dk/mennesker/klubikonet-jean-von-baden-fra-ravekonge-til-misbrugsterapeut

http://www.aok.dk/byliv/mit-koebenhavn-jean-von-baden 

http://thewhiterabbit.dk/jean-von-baden/

https://www.residentadvisor.net/dj/jeanvonbaden 

https://www.berlingske.dk/kultur/han-var-kongen-af-det-koebenhavnske-natteliv-indtil-festen-stoppede-med-et

Dj's fra Danmark
Kyoto Animation

, ofte forkortet , er et japansk animationsstudie. Der blev grundlagt i 1981 og er baseret i Uji, Kyoto i Japan.

Produktioner

Animeserier

Animefilm

Kilder

Eksterne henvisninger 
  
 

Animation
Animeselskaber
Etableret i 1981
Mariero Station

Mariero Station (Mariero holdeplass) er en jernbanestation på Jærbanen, en del af Sørlandsbanen, der ligger i Mariero i Stavanger kommune i Norge. Stationen består af to spor med hver sin sideliggende perron. Den ligger med udsigt over Gandsfjorden.

Den nuværende station er den anden af slagsen. Den første åbnede som trinbræt omkring 1901. Den blev opgraderet til holdeplads 15. september 1922 og til station 15. januar 1945 for atter at blive trinbræt 2. juni 1957.

I forbindelse med etableringen af dobbeltspor mellem Stavanger og Sandnes blev stationen erstattet af en ny 100 m længere mod syd. Det skyldtes at de oprindelige planer for stationen ikke levede op til nye sikkerhedskrav for stationer, der fastsætter at der ikke må etableres perroner i kurver med en radius på under 2000 m. For at leve op til det blev kurven rettet ud og stationen flyttet. Samtidig blev perronerne forlænget til 100 med mulighed for yderligere forlængelse til 170 m. Omlægningen betød desuden, at der måtte foretages en opfyldning i Gandsfjorden, da banen blev flyttet et stykke mod øst. Derudover måtte en lille bådehavn flyttes. Endelig blev der anlagt en ny sti mellem banen og fjorden.

Eksterne henvisninger 

Stationer på Jærbanen
Etableret i 1901
Maurholen Station

Maurholen Station (Maurholen holdeplass) var en jernbanestation på Jærbanen, en del af Sørlandsbanen, der lå i Eigersund kommune i Norge.

Stationen åbnede som trinbræt 13. december 1879, året efter åbningen af Jærbanen hvor stationsbygningen også blev opført. Oprindeligt hed stationen Lille Sirevaag, men den skiftede navn til Lille Sirevåg i april 1921 og til Maurholen 15. juni 1934. Den blev opgraderet til holdeplads omkring 1904 men blev nedgraderet til trinbræt igen 1. maj 1944.

Stationen havde oprindeligt stor betydning for befolkningen på Eigerøy, men da Eigerøy bro åbnede i 1951, blev stationen nedlagt. Stationsbygningen blev efterfølgende benyttet som feriested for jernbanemedarbejdere. Senere blev den overtaget af Eigersund kommune. I dag er der galleri i den tidligere stationsbygning.

Eksterne henvisninger 

Stationer på Jærbanen
Nedlagte jernbanestationer i Norge
Etableret i 1879
Ophørt i 1951
Nærbø Station

Nærbø Station (Nærbø stasjon) er en jernbanestation på Jærbanen, en del af Sørlandsbanen, der ligger i byområdet Nærbø i Hå kommune i Norge. Stationen består af to hovedspor med en øperron imellem samt nogle sidespor. Der er adgang til perronen via en gangtunnel.

Stationen åbnede sammen med Jærbanen 1. marts 1878. Den blev fjernstyret 7. juli 1964.

Eksterne henvisninger 

Stationer på Jærbanen
Etableret i 1878
Access Industries

Access Industries, Inc. er et privatejet amerikansk holdingselskab, der blev grundlagt i 1986 af sovjetisk-fødte Leonard Blavatnik, som også er CEO. Access Industries har tre forretningsgrene: naturressourcer og kemikalier; medier og telekommunikation; og fast ejendom. Selskabet ejer Warner Music Group.

Eksterne henvisninger 
 

Etableret i 1986
Metalvirksomheder fra USA
Kemivirksomheder fra USA
Konglomerater fra USA
Underholdningsvirksomheder fra USA
Holdingselskaber
Medievirksomheder fra USA
Olieselskaber fra USA
Ejendomsvirksomheder
Warner Music Group
Jonas Gregaard

Jonas Gregaard Wilsly (født 30. juli 1996 i Herlev) er en dansk cykelrytter, der kører for . 

29 juni 2018 blev det offentliggjort at Gregaard havde skrevet en "stagiaire" kontrakt med det kasakhstanske World-Tour hold Astana Pro Team, som er gældene fra 1. august 2018 og indtil sæsonens slutning.

Meritter 
2013
1. plads, Ungdomskonkurrence, Tour du Pays de Vaud
1. plads, Ungdomskonkurrence, Aubel - Thimister - La Gleize

2014
1. plads  Junior DM i landevejscykling

2015
1. plads  U23 DM i landevejscykling
1. plads, 2. etape, ZLM Roompot tour (Holdtidskørsel)

2016
1. plads, Himmerland Rundt
1. plads, Bjergkonkurrence, Normandiet Rundt

2017
1. plads samlet, Kreiz Breizh Elites
1. plads, Ungdomskonkurrence, Kreiz Breizh Elites

2018
1. plads, Ungdomskonkurrence, Tour of Malopolska

2021
 9. plads, Vuelta a Murcia
2022
 6. plads samlet, Route d'Occitanie
 7. plads samlet, Tour de Luxembourg
2023
 1. plads  Bjergkonkurrence, Paris-Nice

Referencer

Eksterne henvisninger 

 

Mandlige cykelryttere fra Danmark
Personer fra Herlev
Clowns Spinning Hats

Clowns Spinning Hats er en amerikansk stumfilm i sort-hvid skrevet og produceret af Lubin Films. Filmen handler om to klovne som kaster store hatte til hinanden, hvorefter de griber dem deres hoved uden at bruge hænderne. De to klovne står omkring 10 meter (30 fod) fra hinanden.

Kilder

Eksterne henvisninger

Se også 
 Amerikanske film fra 1900

Stumfilm fra USA
Film i sort-hvid
Amerikanske film fra 1900
Ambrosini

Ambrosini er et italiansk efternavn.- Kendte personer med efternavnet inkluderer:

 Bartolomeo Ambrosini (1588–1657) - Italiensk læge og botaniker.
 Dario Ambrosini (1918-1951) - Italiensk Grand Prix motorcykel-racerkører
 Massimo Ambrosini (født 1977) - Italiensk fodboldspiller.
 Cesare Ambrosini (født 1990) - Italiensk fodboldspiller
 Ernesto Ambrosini (1894–1951) - Italiensk atlet som for det meste deltog i 3000 meter hækkeløb

Italienske efternavne
International Commission of Agricultural and Biosystems Engineering

International Commission of Agricultural and Biosystems Engineering (CIGR, forkortelse for kommissionens franske navn, Commission Internationale du Genie Rural) er en international, uafhængig, non-profit organisation, der fungerer som netværk for nationale og internationale foreninger, private og offentlige virksomheder samt enkeltpersoner inden for jordbrugs- og bioteknik. Kommissionen blev oprettet i 1930 i Liège, Belgien, og hed indtil 2008 '''International Commission of Agricultural Engineering.

Kommissionens mål 
Den centrale mission for CIGR er:
 Stimulering af udviklingen af videnskab og teknologi inden for det landbrugsteknologiske område
 Støtte til uddannelse, oplæring og rejser for unge inden for faget
 Støtte til interregionale rejser
 Fremme af udveksling af forskningsresultater og teknologi
 Repræsentation af faget på verdensomspændende plan
 Arbejde for dannelsen af nye foreninger på nationalt som internationalt plan samt styrke de eksisterende
 Udførelse af andre aktiviteter, der kan hjælpe til med udviklingen af landbrugsteknologi samt beslægtede videnskabsområder.

CIGR's præsidenter 
 1930-1950 Prof. Georges Bouckaert ()
 1950-1962 Prof. Armand Blanc ()
 1963-1967 Prof. Eladio Aranda Heredia ()
 1967-1969 Æresdoktor Pierre Regamey ()
 1969-1974 Prof. Karel Petit ()
 1974-1979 Fiepko Coolman ()
 1979-1980 Talcott W. Edminster ()
 1985-1989 Prof. László Lehoczky ()
 1989-1991 Prof. Paul McNulty ()
 1991-1994 Prof. Giuseppe Pellizzi ()
 1995-1996 Prof. Egil Berge ()
 1997-1998 Prof. Osamu Kitani ()
 1999-2000 Prof. Bill Stout ()
 2001-2002 Prof. El Houssine Bartali ()
 2003-2004 Prof. Axel Munack ()
 2005-2006 Prof. Luis Santos Pereira ()
 2007-2008 Prof. Irenilza de Alencar Naas ())
 2009-2010 Prof. Søren Sommer Pedersen ()
 2011-2012 Prof. Fedro Zazueta ()
 2013-2014 Prof. Da-Wen Sun ()
 2015- Prof. Tadeusz Juliszewski ()

Referencer

Eksterne henvisninger 
 Officiel hjemmeside

Videnskabelige institutioner
Etableret i 1930
Internationale organisationer
Landbrugsorganisationer
...Make You Breathe

...Make You Breathe er det debutalbummet fra det svenske rockband Takida. Det udkom den 19. maj 2006. Det blev indspillet i Sidelake Studios i Sundsvall.

Spor 
Alle sange er skrevet af Fredrik Pålsson, Kristoffer Söderström, Mattias Larsson, Patrik Frisk, Robert Pettersson og Tomas Wallin

Referencer

Eksterne henvisninger 
 ...Make You Breathe  på Discogs

Album fra 2006
Takida-album
Henrik Svarre

Henrik Svarre er en dansk tidligere dansk mester i duatlon. Født 5. juni 1965. Svarre har deltaget i VM i duatlon flere gange.

Udvalgte resultater:

1998: Nr. 2 ved Danske mesterskaber i duatlon

2000: Nr. 1 ved Luxembourg International duatlon

2002: Nr. 11 ved VM i Østrig og nr. 2 med det danske hold til VM i Østrig

2003: Nr. 1 og Dansk Mester i cross duathlon og nr. 2 DM i duathlon

2004: Nr. 4 ved VM i lang duatlon (20 km løb - 120 km cykling - 10 km løb)

2015: Dansk mester i MTB Marathon for personer over 50 år.

Kilehenvisninger 

Sportsfolk fra Danmark
Duatleter
Det molekylære ur

Det molekylære ur er en biokemisk metode der er baseret på hastigheden hvormed mutationer opsamles i organismerne. Det molekylære ur kaldes undertiden gen-uret eller det evolutionære ur.

Ved at sammenligne forandringer i arvemassen i forskellige arter kan det molekylære ur anvendes til at bestemme og analysere arternes slægtskabsforhold. Til grund for metoden ligger Charles Darwins teori om at alt liv på jorden har en fælles oprindelse, jf. livets evolution. Derfor har nærtbeslægtede organismer flere ligheder i arvemassen sammenlignet med organismer som slægtskabsmæssigt står længere fra hinanden. 

Organismer i forskellige udviklingslinjer akkumulerer mutationer i en jævn og nogenlunde ens takt. Antallet af forandringer der opsamles kan derfor anvendes til at bedømme den tid der er forløbet fra det tidspunkt hvor udviklingslinjerne skiltes, eller med andre ord: Antallet af forskellige baser mellem to arter vil angive hvor længe de har været separate arter, dvs adskilte fra den oprindelige forfader.

Metoden

Metoden er baseret på den biokemiske enhed der er for alt liv med DNA, RNA og proteiner med rækkefølgen af de biokemiske byggesten, dvs. sekvensen af henholdsvis baser og aminosyrer.
Ændringer i sekvenserne fremkommer som resultater af funktionsfejl i cellernes biokemiske maskineri kaldet mutationer og mutationsraten viser sig at være lineær med tiden, så slægtskabet mellem arter kan defineres ud fra større eller mindre forskelle i sekvenserne. Mutationsraten er blevet kontrolleret ved hjælp af fossile eller arkæologiske data. 

Det molekylære ur blev først testet i 1962 på protein-varianter af hæmoglobin fra forskellige dyr. 

Arternes slægtskabsforhold, der tidligere blev fastlagt ved hjælp af anatomiske og embryologiske data, er nu bestemt anderledes sikkert. På basis af alle data kan der nu konstrueret et "livets træ" med hidtil uset nøjagtighed.

Eksempler

For eksempel har man regnet ud at baserne ændrer sig med en hastighed af 0,56 ændringer pr. base pr. milliard år for  genet for hæmoglobin.

Se også 

 Genetisk drift
 Molekylær evolution

Henvisninger på dansk 

 Evolutionsforskning: Nutidens metoder overgår Darwins vildeste fantasi. Videnskab.dk 2016 

 Stamtræets udvikling. Aktuel Naturvidenskab | 3| 2002 

 Menneskets oprindelse og udvikling, 2005

Kilder

Biokemi
Biologi
Evolutionsteori
Georg Adam Struve

Georg Adam Struve (født 25. september 1619 i Magdeburg, død 15. december 1692 i Jena) var en tysk jurist.

Struve blev 1646 dr. jur., samme år professor i Jena, 1667 kammerdirektør i Weimar, 1674 professor i Jena, 1680 regeringspræsident sammesteds, 1691 professor sammesteds. Som forfatter udøvede Struve en mægtig indflydelse både på sin samtid og på eftertiden. At retsvidenskaben havde med det virkelige liv og ikke med luftige abstraktioner at gøre, så han klart. Hans berømte jurisprudentia Romano-Germanico forensis (1670), den såkaldte "lille Struve", var i lange tider den mest benyttede juridiske lærebog.

Kilder 
  

Jurister fra Tyskland
Professorer fra Tyskland
Ansatte ved Jena Universitet
Faglitterære forfattere fra Tyskland
Latinske forfattere
Tyskere i 1600-tallet
Personer fra Magdeburg
Tonje Enkerud

Tonje Enkerud (født 21. august 1994) er en norsk håndboldspiller som spiller for danske Viborg HK i Damehåndboldligaen og Norges kvindehåndboldlandshold. Hun har tidligere spillet for Storhamar HE og Flisa.

Hun fik debut på det norske A-landshold den 28. maj 2018, mod .

Meritter 
Eliteserien
Sølv: 2018/2019, 2019/2020, 2020/2021
Bronze: 2017/2018
Norsk Pokalturnering:
Finalist: 2018, 2019

Referencer

Eksterne henvisninger 
 
 Tonje Enkerud på altomfotball.no 
 Tonje Enkerud  på storhamar.topphandball.no 

Håndboldspillere fra Norge
Håndboldspillere fra Viborg HK
Paul W.S. Anderson

Paul William Scott Anderson (født 4. marts 1965 i Wallsend) er en britisk filminstruktør, -producer og manuskriptforfatter.

Udvalgt filmografi

Eksterne henvisninger 

 

Filminstruktører fra Storbritannien
Filmproducere fra England
Manuskriptforfattere fra England
Gudrid Thorbjørnsdatter

Gudrid Thorbjørnsdatter, , (født før 1000 - død ?) var en islandsk opdagelsesrejsende og betragtes som den mest berejste kvinde i verden, fra tiden omkring år 1000. Historien beretter at hun rejste otte gange over Verdenshavene og at hun begav sig til fods tværs over Europa.

Gudrid blev født i Island , men sejlede til Grønland og Vinland. Det menes, at hun var den første kvinde af europæisk oprindelse, der fødte et barn i Amerika, sønnen Snorre Thorfinnsson. Hun gik angiveligt også til Rom.

Biografi 
Fortællingen om Gudrid, er fra Erik den Rødes saga, men der berettes også om hende i Grønlændernes saga men der er ikke altid sammenfald i beretningerne. Hun var, som nævnt i sagerne, datter af Thorbjørn, søn af Vífil, tidligere slave for Auðar den kloge, og Hallveig Einarsdatter. Hendes farfar var Sigmund Ketilsson, en nybygger fra Laugarbrekka (Hellnar) på Snæfellsnes.

Gudrids forældre boede på gården Laugarbrekka, hvor hun blev født, men da hun var ung flyttede familien til Grønland. På vejen til Grønland opstod der en masse problemer, og halvdelen af rejsefølget omkom. Til sidst nåede Thorbjørn til Grønland og Erik den Røde gav ham jorden på Stokkanes. Grønlændernes Saga beretter intet om hendes familie, men derimod berettes det at Leif den Lykkelige reddede en gruppe mænd, herunder hendes første mand Thorir Austmanni, fra et rev, og tog ham med til Brattahlid, hvor han blev syg og døde kort tid senere.
Gudrid blev gift igen med Thorstein Eiríksson, søn af Erik den Røde og bror til Leif den Lykkelige. Thorstein døde i en epidemi på vej til Vinland. Gudrids tredje mand var Thorfinn Karlsefni, søn af Thordur fra Glaumbær i Skagafjord. De sejlede til Vinland, og der var 160 mennesker med på ekspeditionen. De udforskede landet og nåede længere mod syd end andre før dem. De kom til et sted, som de kaldte Hóp. Den islandske klimaspecialist Pall Bergthorsson foreslog i 1997 at det kunne være Manhattan, hvor New York nu ligger.

Gudrid og Thorfinn opholdt sig tre år i Amerika. Mens de opholdt sig der fik hun sønnen Snorre. Det menes, at han blev født ca. 1004, og er den første europæiske mand, der blev født i Amerika. De opgav livet i Ameríka og drog tilbage til Grønland, og hurtigt videre til Norge. De boede kun en vinter i Norge, og tog derefter til Island hvor de bosatte sig i Glaumbær. Der fik de endnu en søn, Thorbjørn eller Bjørn.

Deres søn Snorre overtog Glaumbær efter sin fars død. Da Gudrid blev enke, tog hun syd på, og nåede til Rom. Da hun kom tilbage havde Snorre bygget den første kirke i Glaumbær. Ifølge Grønlændernes Saga havde hun levet som eneboer, og var nonne i Glaumbær de sidste år af sit liv.

4. marts 2011 var Islands Præsident Ólafur Ragnar Grímsson i audiens i Vatikanet hos Pave Benedikt 16, hvor han overrakte Paven en afstøbning af Ásmundur Sveinssons skulptur af Gudrid og hendes søn Snorre.

Litteratur

Noter

Eksterne henvisninger 
 
 
 
 
 
 

Islændinge i vikingetiden
Personer fra Island
Mont Lozère

Mont Lozère () er den højeste top i Cevennerne, en bjergkæde i Centralmassivet i Lozère, Occitanien, i det sydlige Frankrig. Det er 1.699 moh. og ligger i nationalparken Parc national des Cévennes. Lidt øst for toppen er udspringet for floden Tarn, der er en biflod til Garonne. Den smalle vej fra Le Bleymard mod Le Pont-de-Montvert fører tæt forbi toppen.

Eksterne kilder og henvisninger 

 Om Mont Lozère

Bjerge i Frankrig
Occitanie
Centralmassivet